Gandia aplica les recomanacions de seguretat del Ministeri de l'Interior i la FEMP durant la campanya de Nadal
18 desembre 2018

## Gandia aplica les recomanacions de seguretat del Ministeri de l'Interior i la FEMP durant la campanya de Nadal18 desembre 2018Última actualització: 14 juliol 2025

![](../gestion/img/_AO_4412-copia.jpg)  
  

La regidora delegada de Seguretat, Àngels Pérez i Salvador Morant, Intendent de la Policia Local de Gandia, han comparegut en roda de premsa per informar de les mesures que el consistori posarà en marxa a partir de demà després de rebre sengles comunicacions per part del Ministeri de l'Interior i la Federació Espanyola de Municipis i Províncies.  
  
Tal com ha informat **Àngels Pérez**, el Pla d'Autoportecció incorporarà aquestes noves demandes de tots dos organismes per tal de garantir la seguretat dels milers de persones que durant aquests dies recorreran els carrers del centre de la ciutat amb motiu de les festes nadalenques.  
  
"_A causa dels últims esdeveniments ocorreguts a Europa i davant la imminent celebració de les festes de Nadal, que comporten una important participació de persones en cavalcades i altres actes d'aquest tipus, el Ministeri de l'Interior insisteix que a més de mantondre les mesures de prevenció i protecció ja posades en marxa després de la celebració de l'última Junta de Seguretat, cal procedir a un reforçament i una intensificació d'aquestes mesures_" va explicar Pérez qui ha destacat que "_Des del Ministeri, insisteixen en la seua circular, en que a causa de les particulars i especials condicions i circumstàncies que comporten la celebració d'aquestes festes aconsellen que les mesures d'especial intensitat en aquest període tan específic estiguen dirigides a garantir la seguretat, protecció i vigilància dels llocs, espais i esdeveniments de tota mena, és a dir en general, on hi ha una alta concentració de persones. Per això, recomanen el reforçament de dispositius operatius i mesures preventives, i que es facen en tots aquells llocs on hi ha una elevada presència i circulació de persones. S'insisteix que es faça un enrobustiment dels dispositius de seguretat fins a finalitzar el període nadalenc, és a dir, el pròxim 7 de gener_".  
  
Per aquesta raó, des del departament de Seguretat es van analitzar les mesures de protecció que s'han portat endavant a la ciutat en matèria de seguretat durant aquest any, i s'ha preparat com és habitual en aquesta legislatura, un pla d'autoprotecció per enfortir el dispositiu de seguretat, posant barreres impeditives i obstacles físics, com els que ja s'han posat a determinades zones de la ciutat durant la Fira i Festes, com són els blocs de formigó, tanques, pivots hidràulics i testos ornamentals.  
  
D'aquesta manera, es tancarà el trànsit de determinats carrers del Centre Històric, a partir de demà a les 09.30 hores, moment en què s'inicia la instal·lació dels blocs de formigó, i que es perllongarà de forma ininterrompuda fins a les 08.00 hores del dia 07 de gener passat.  
  
  
Per la seua banda, **Salvador Morant** ha destacat que "_en cap cas es realitzarà el mateix tancament que es posa en marxa durant la Fira i Festes. El centre no quedarà bloquejat". "Es mantindran les vies de circulació de vehicles però si es tancaran determinats accessos a la zona de la plaça del Prado i la zona comercial del Centre Històric_".  
  
L'intendent de la Policia Local ha informat que els veïns podran accedir als seus habitatges i cotxeres en tot moment utilitzant els comandaments dels pivots hidràulics i que des de hui ja s'està informant a les comunitats de veïns i comerços del centre així com empreses de repartiment. Per a aquest tipus d'empreses s'estableixen les zones de descàrrega habituals en el perímetre com és habitual i s'habilita la zona de la parada de l'Urbanet que es troba davant del Mirador del Serpis que se suma a la ja existent al carrer Carmelites.  
  
**Tancament amb blocs de formigó**  
\- C / Sant Francesc de Borja amb Passeig de les Germanies.  
\- C / Mestre Giner amb Plaça Jaume I.  
\- C / Major amb Passeig de les Germanies.  
\- C / Delme amb C / Duc Alfons El Vell.  
\- C / Alexandre VI amb C / Duc Alfons el Vell.  
\- C / Salelles amb C / Duc Alfons el Vell.  
\- C / Arcs  
\- Plaça de la Vila  
\- C / Alcalà de Olmo amb Av. Alacant.  
  
**Zona plaça Prado**  
\- C / Ador amb C / Morán Roda.  
\- C / Cabanilles amb C / Severo Ochoa.  
\- C / Legionari Bernabeu amb C / Bairén.  
\- C / Fundació Vicent Ferrer, juntament accés pàrquing subterrani  

  
**Tancament amb testos:**  
\- C / Ausiàs March amb C / Jesuïtes.  
\- Rinconada Pare Leandro Calvo amb Av Alacant.  
  
**Tancament amb pivot hidràulic:**  
\- C / Sant Francesc de Borja amb C / Alzira.  
\- C / 9 d'Octubre amb C / Sant Rafael.  
\- C / Jaume Torres amb C / Sant Rafael.  
\- C / Sant Bernat amb C / de les Carmelites.  
\- C / Santa Clara amb C / de les Carmelites.  
\- C / Pare Gomar amb C / de les Carmelites.  
\- C / Carmesina amb C / de les Carmelites.  
\- C / Ador amb C / Morán Roda.  
\- C / de l'Hostal amb C / Moran Roda.  
\- C / Mesquita del Raval amb plaça de Sant Josep.  
\- C / Rausell amb Passeig Germanies.  
\- C / Cabanilles amb C / Severo Ochoa.  
  
  
**Vies d'accés a la zona tancada**  
Podran accedir a les zones restringides aquells veïns que disposen d'un comandament per accionar els pivots hidràulics que envolten el Centre Històric.  
  
**Entorn Ajuntament:**  
\- C / Sant Bernat amb C / de les Carmelites (pivot hidràulic)  
\- C / Santa Clara amb C / de les Carmelites (pivot hidràulic)  
\- C / Pare Gomar amb C / de les Carmelites (pivot hidràulic)  
\- C / Carmesina amb C / de les Carmelites (pivot hidràulic)  
  

**Entorn de la plaça Prado**  
\- C / de l'Hostal amb C / Morán Roda (pivot hidràulic)  
\- C / Mesquita del Raval amb plaça de Sant Josep (pivot hidràulic)  
\- C / Rausell amb Passeig Germanies (pivot hidràulic)  
  
  
Com eixides genèriques de la zona del Centre Històric, quedaran establertes les següents:  
  
**Entorn Vila Nova**  
\- C / Jaume Torres amb C / Sant Rafael (pivot hidràulic)  
  
**Entorn Ajuntament**  
\- C / Sant Bernat amb C / de les Carmelites (pivot hidràulic)  
\- C / Santa Clara amb C / de les Carmelites (pivot hidràulic)  
\- C / Pare Gomar amb C / de les Carmelites (pivot hidràulic)  
\- C / Carmesina amb C / de les Carmelites (pivot hidràulic)  
  
**Entorn plaça Prado**  
\- C / de l'Hostal amb C / Morán Roda (pivot hidràulic)  
\- C / Mesquita del Raval amb plaça de Sant Josep (pivot hidràulic)  
\- C / Rausell amb Passeig Germanies (pivot hidràulic)